《寿外舅杨开国》
宋代·真德秀

大中大夫汉千户，子男一位周诸侯。
人生到此不易得，况复宝带悬精鏐。
虽然三者皆外物，达人睨视如云浮。
天公最培是眉寿，七十从来已稀有。
堂堂玉立仙游翁，岁比幡溪未华首。
碧瞳射人双镜悬，晓窗贝叶声琅然。
问渠那得许强健，阴功久在朱陵编。
原翁遨嬉更千岁，做尽人间方便事。
却乘白鹤御丹鸾，直上紫清朝玉帝。

作者简介：真德秀（1178年10月27日－1235年5月20日），本姓慎，因避孝宗讳改姓真。始字实夫，后更字景元，又更为希元，号西山。福建路建宁府浦城县（今福建省浦城县仙阳镇）人 。南宋后期理学家、大臣，学者称其为“西山先生”。有《真文忠公集》都传世。